**GEOGRAFIJA, 7. b razred, 4. teden** (6. 4. – 10. 4. 2020)

1. **šolska ura: PREBIVALSTVO SEVERNE EVROPE**

* V **učbeniku** na **str. 88** preberite članek **Kulturni utrinki iz Severne Evrope**. Izvedeli boste, da je v tem delu Evrope kulturna raven prebivalstva zelo visoka.
* V **učbeniku** na **str. 87** si oglejte **karto Gostota in razporeditev prebivalstva v Severni Evropi**. **Ugotovite**, ali je Severna Evropa v povprečju **gosto ali redko poseljena**. Nato določite predele, ki so gosteje poseljeni in predele, ki so najbolj redko naseljeni. Od **česa** vse je to odvisno?
  + **Primerjajte** gostoto poselitve **nordijskih** in **pribaltskih držav**.
  + Zakaj je **obala Norveške kar dobro poseljena**, celo čisto do severa? (Namig: vpliv toplega morskega toka – spomnite se na Zahodno Evropo!)
  + **Zanimivost**: Najredkeje poseljena država v Severni Evropi je Islandija, kjer povprečno živijo 3 prebivalci na km2. Npr. Danska pa ima povprečno kar 134 prebivalcev na km2!
  + V **učbeniku** na **str. 88** so zanimive **fotografije** švedske in latvijske prestolnice ter norveških hiš.
* Prebivalci Severne Evrope pripadajo **različnim jezikovnih skupinam**. Oglejte si **karto Jezikovna sestava Severne Evrope** v **učbeniku** na **str. 89** in **ugotovite**, katere **jezikovne skupine** so zastopane v tem delu Evrope ter **katere jezike** govorijo v posameznih državah. Pomagajte si z **besedilom** ob karti.
  + Spoznali boste novo, **baltsko skupino jezikov**.
  + Kdo so **Sami**? **Preberite** si **članek** o njih v **učbeniku** na **str. 89**.
  + Pribaltske države so bile včasih del Sovjetske zveze. Oglejte si **tortne grafikone** v **učbeniku** na **str. 89** ter **razmislite**, ali je to kaj vplivalo na narodnostno sestavo Estonije, Latvije in Litve.
* Katero **verstvo** prevladuje V Severni Evropi? Pomagajte si z besedilom v **učbeniku** na **str. 87**, spodaj.
* **Zapišite snov v zvezek.** Zapis najdete na naslednji strani. Izpiske lahko naredite tudi sami.
* **Dodatno znanje, zabava:**
  + Sami so še eno zatirano ljudstvo, ki so se mu zgodile številne krivice. Na Švedskem je bil leta 2016 posnet odličen film **Sameblod** (Nečista kri). **Članek** o njem si lahko preberete na <https://www.rtvslo.si/kultura/film/film-o-ljudstvu-sami-odpira-temacno-poglavje-svedske-zgodovine/403877>.

1. **šolska ura: GOSPODARSTVO SEVERNE EVROPE**

* V **učbeniku** na str. **90-93** imate opisanih pet gospodarskih dejavnosti. Besedila si **natančno** **preberite**:
  + **Industrija** (**str. 90**): znane industrijske znamke, opis rudnih bogastev (**atlas**, **str. 40-41**), kaj je Kiruna, kako razvita je industrija …
  + **Gozdarstvo** (**str. 90-91**): države z največjim deležem gozda, pomen gozda in gozdarstva, razlika v gozdarstvu nekoč-danes, za kaj les uporabijo (pomoč **skice** v **učbeniku**), znani izdelki.
  + **Energetika** (**str. 91**): energetika **Norveške**, **Islandije**, **Švedske** in **Danske**. Dodatno si preberite:

*Na* ***Islandiji*** *večino energije za ogrevanje pridobijo iz geotermalne energije (termalni vrelci in gejzirji).* ***Švedska*** *je v preteklosti veliko izkoriščala hidroenergijo. V 60. letih pa so zgradili kar nekaj jedrskih elektrarn. Pred leti so jih začeli zapirati, kar bo prineslo veliko odvisnost od uvoza elektrike. Danes imajo še 8 jedrskih elektrarn, ki naj bi se zaprle do leta 2045. Na* ***Danskem*** *so razvili elektrarne na veter (pokrivajo okoli 44 % porabe elektrike).*

* + **Kmetijstvo** (**str. 91-92**): kakšni so pogoji za kmetijstvo v Severni Evropi, kmetijstvo Danske (pogoji, izdelki, način kmetovanja) in pribaltskih držav.
  + **Ribolov** (**str. 92-93**): ribiške velesile, problematika ribolova, **ribje farme**, ribolov danes.
* **Zapišite snov v zvezek.** Zapis najdete na zadnji strani tega dokumenta.
* **Ponavljanje in utrjevanje**:
  + V **delovnem zvezku** na **str. 26-30** rešite **vaje 39, 40, 41, 42 in 43.**

1. šolska ura: zapis v zvezek

**Prebivalstvo Severne Evrope**

**Poselitev:**

* Severna Evropa večinoma zelo redko poseljena.
* Pribaltske države so v celoti bolje poseljene. Nordijske države imajo več prebivalcev le okoli največjih mest. Gosto poseljeni sta predvsem Danska in južna Švedska.
* Gostota prebivalstva se od juga proti severu naglo zmanjšuje.

**Jezikovna sestava:**

* **Germanska jezikovna skupina**: danščina, švedščina, norveščina, islandščina.
* **Ugrofinska jezikovna skupina**: finski jezik, estonski jezik, samijski (laponski) jezik.
* **Baltska jezikovna skupina**: latvijski in litovski jezik.
* **Slovanska jezikovna skupina**: ruski jezik (ki ga govorijo ruski priseljenci v pribaltskih državah).

**Verska sestava:**

Večina prebivalcev Severne Evrope je protestantov. Čedalje več je priseljencev muslimanske veroizpovedi.

1. šolska ura: zapis v zvezek

**Gospodarstvo Severne Evrope**

**INDUSTRIJA**

* Rudnega bogastva ni dosti.
* Pomen železarstva na Švedskem (rudarsko mesto Kiruna).
* Danes surovine uvažajo, industrija temelji na visoki tehnologiji in znanju.
* Nokia (brez mobilne telefonije), Volvo, IKEA, YJSK …
* Večina prebivalstva je zaposlenega v storitvenih dejavnostih.

**GOZDARSTVO**

* Finska in Švedska sta zelo gozdnati. Gozdove skrbno varujejo.
* Drevesa podirajo s sodobnimi stroji. Včasih prevoz po rekah in jezerih, danes s tovornjaki.
* Največ lesa porabijo za predelavo v tovarnah (79 %): pohištvo, papir, karton …

**ENERGETIKA**

* **Norveška** ima velika črpališča nafte in zemeljskega v Severnem morju (izvoz) ter idealne razmere za izkoriščanje vodne energije (hidroelektrarne).
* Na **Islandiji** večino energije za ogrevanje pridobijo iz geotermalne energije (termalni vrelci in gejzirji).
* **Švedska** je v preteklosti veliko izkoriščala hidroenergijo. Nato so zgradili veliko jedrskih elektrarn, ki pa jih počasi zapirajo.
* Na **Danskem** so razvili elektrarne na veter.

**KMETIJSTVO**

* Večinoma slabi pogoji za kmetijstvo: gorato površje, hladno podnebje, slabo rodovitna prst, velika gozdnatost ... Na bolj hladnem severu je razvita le živinoreja, na jugu pa tudi poljedelstvo.
* Kmetijsko močno razvita je le **Danska** (dobri naravni in družbeni pogoji). Pri delu uporabljajo najnovejšo tehnologijo in stroje. Izvažajo predvsem svinjsko meso, mlečne izdelke in jajca.
* Kmetijstvo v **pribaltskih državah** ni tako dobro razvito. Usmerjeni so v proizvodnjo mesa in mlečnih izdelkov.

**RIBOLOV**

* Ribiške velesile so **Danska**, **Norveška** in **Islandija**.
* V preteklosti je bil ribolov pretiran, zato so se ribje jate močno zredčile. Danes dovoljujejo le še omejene količine ulova, razvili pa so tudi gojenje rib v **ribjih farmah** (posebni morski bazeni, ograjeni z mrežo, v katerih redijo ribe).
* V nordijskih morjih so ribe še vedno slabše kakovosti. Ribiči večinoma uporabljajo sodobne pripomočke na velikih ribiških ladjah.